จนท.มุกดาหาร จับหนุ่มขนยาบ้า 1.8 หมื่นเม็ด ไอซ์ 2 โล คารถทัวร์
(ภาพจาก: เจ้าหน้าที่ชุดจับกุม),ตร. ทหาร ฝ่ายปกครองมุกดาหาร ตั้งจุดตรวจสกัดรถโดยสารปรับอากาศ พบหนุ่มหนองคาย ท่าทางมีพิรุธ ค้นเจอยาบ้า 1.8 หมื่นเม็ด ไอซ์ 2 กก. สารภาพรับจ้างขน จ่อส่งนายทุนเมืองจันท์,เมื่อวันที่ 7 ก.ย. 59 พล.ต.ต.วิทวัส บูรณสมภพ ผบก.ภ.จว.มุกดาหาร พ.อ.ยุทธนา ม่วงพูลสวาสดิ์ รอง ผอ.รมน.จังหวัดมุกดาหาร นายพรชัย พุดซ้อน นายอำเภอคำชะอี จ.มุกดาหาร สืบทราบว่าที่ถนนสายมุกดาหาร-กุฉินารายณ์ จะมีการลักลอบขนยาเสพติดมากับรถโดยสารปรับอากาศ จึงสั่งการให้ พ.ต.อ.พชรเดช จันทรวงศา ผกก.สภ.คำชะอี สนธิกำลังทหารชุดรักษาความสงบ อ.คำชะอี ปลัดอำเภอคำชะอี นำกำลังตั้งจุดตรวจหน้าตู้ยามหน้า สภ.คำชะอี เมื่อรถโดยสารปรับอากาศผ่านมาจึงเรียกตรวจสอบ พบชายนั่งอยู่เบาะแถวที่ 4 ท่าทางมีพิรุธ จึงเรียกตรวจค้น ทราบชื่อ นายวุฒิศักดิ์ ภูคำใบ อายุ 23 ปี ชาว ต.จุมพล อ.โพนพิสัย จ.หนองคาย พบยาบ้า 18,000 เม็ด ยาไอซ์น้ำหนัก 2 กิโลกรัม,สอบสวน นายวุฒิศักดิ์ รับสารภาพว่า จะขนยาบ้าและยาไอซ์ไปส่งให้นายทุนที่ จ.จันทบุรี ได้เงินค่าจ้าง 50,000 บาท ทำมาแล้ว 2 ครั้ง เจ้าหน้าที่จึงแจ้งข้อหามียาเสพติดให้โทษประเภท 1 (ยาบ้า, ยาไอซ์) ไว้ในความครอบครองเพื่อจำหน่ายโดยผิดกฎหมาย พร้อมควบคุมตัวส่ง ร.ต.อ.พงษ์ศักดิ์ บุตรคาม รอง สว.สส.สภ.คำชะอี ดำเนินคดี.
ตร. ทหาร ฝ่ายปกครองมุกดาหาร ตั้งจุดตรวจสกัดรถโดยสารปรับอากาศ พบหนุ่มหนองคาย ท่าทางมีพิรุธ ค้นเจอยาบ้า 1.8 หมื่นเม็ด ไอซ์ 2 กก. สารภาพรับจ้างขน จ่อส่งนายทุนเมืองจันท์
ยาบ้า,ยาไอซ์,ขนยาบ้า,จับยาบ้า,มุกดาหาร,ยาเสพติด,จับยาเสพติด